NBA 1962-63

H αγωνιστική περίοδος 1962-63 ήταν η 17η στην ιστορία του NBA. Στο πρωτάθλημα έλαβαν μέρος 9 ομάδες και έδωσαν 80 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς κέρδισαν τους Λος Άντζελες Λέικερς με 4-2 νίκες στους τελικούς και κατέκτησαν τον τίτλο.

Αυτός ήταν ο πέμπτος συνεχόμενος και ο έκτος συνολικά τίτλος στην ιστορία των Σέλτικς. Επίσης, ήταν η τρίτη φορά που οι δύο ομάδες αναμετρήθηκαν σε τελική σειρά (το 1959 και το 1962 κέρδισαν και πάλι οι Σέλτικς).

Αξιοσημείωτα γεγονότα 
 Πριν την έναρξη της αγωνιστικής περιόδου, οι Ουόριορς μετακόμισαν στο Σαν Φρανσίσκο της Καλιφόρνια και μετονομάστηκαν σε Σαν Φρανσίσκο Ουόριορς. Ως πρώτη έδρα χρησιμοποίησαν το Cow Palace. Για να υπάρξει ισορροπία στον αριθμό των ομάδων στις δύο κατηγορίες, οι Σινσινάτι Ρόγιαλς μετακινήθηκαν από τη Δυτική στην Ανατολική κατηγορία.
 Οι Σικάγο Πάκερς μετονομάστηκαν σε Σικάγο Ζέφιρς.
 Ο Μπιλ ΜακΓκιλ του πανεπιστημίου της Γιούτα επιλέχθηκε στο νούμερο 1 του Ντραφτ από τους Σικάγο Ζέφιρς. Οι Μπόστον Σέλτικς επέλεξαν τον Τζον Χάβλιτσεκ στο νούμερο 7 και οι Σίρακιουζ Νάσιοναλς τον Τσετ Γουόκερ στο νούμερο 12.
 Το All-Star Game της σεζόν έλαβε χώρα την Τετάρτη 16 Ιανουαρίου 1963 στο Los Angeles Memorial Sports Arena του Λος Άντζελες, όπου η Ανατολή κέρδισε τη Δύση με 115-108. Ο Μπιλ Ράσελ των Μπόστον Σέλτικς έλαβε το βραβείο του πολυτιμότερου παίκτη.
 Ο Μπιλ Ράσελ αναδείχθηκε πολυτιμότερος παίκτης του πρωταθλήματος για τρίτη συνεχόμενη χρονιά, ενώ ο Ουίλτ Τσάμπερλεϊν κορυφαίος στα ριμπάουντ για τέταρτη σερί. Παράλληλα, ο Τσάμπερλεϊν ξεπέρασε τους 3.000 πόντους για τρίτη συνεχόμενη σεζόν.
 Για πρώτη φορά δόθηκε βραβείο για τον προπονητή της χρονιάς, με πρώτο νικητή τον Χάρι Γκάλατιν των Σαιντ Λούις Χοκς. Επίσης, ψηφίστηκε για πρώτη φορά και η κορυφαία rookie πεντάδα.
 Μετά το τέλος της αγωνιστικής περιόδου, οι Σίρακιουζ Νάσιοναλς μετακόμισαν στη Φιλαδέλφεια της Πενσυλβάνια και μετονομάστηκαν σε Φιλαδέλφεια 76ερς, ενώ οι Σικάγο Ζέφιρς μετακόμισαν στη Βαλτιμόρη του Μέριλαντ και μετονομάστηκαν σε νέοι Μπάλτιμορ Μπούλετς (δεν έχουν σχέση με τους αρχικούς Μπούλετς που αγωνίστηκαν στο NBA έως το 1954).

Κανονική περίοδος

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

Βραβεύσεις 
 Πολυτιμότερος παίκτης (MVP): Μπιλ Ράσελ (Μπόστον Σέλτικς)
 Rookie της χρονιάς: Τέρι Ντίσινγκερ (Σικάγο Ζέφιρς)
 Προπονητής της χρονιάς: Χάρι Γκάλατιν (Σαιντ Λούις Χοκς)

 Καλύτερη πεντάδα
 Μπομπ Πέτιτ (Σαιντ Λούις Χοκς)
 Έλτζιν Μπέιλορ (Λος Άντζελες Λέικερς)
 Όσκαρ Ρόμπερτσον (Σινσινάτι Ρόγιαλς)
 Τζέρι Ουέστ (Λος Άντζελες Λέικερς)
 Μπιλ Ράσελ (Μπόστον Σέλτικς)

 2η καλύτερη πεντάδα
 Ουίλτ Τσάμπερλεϊν (Σαν Φρανσίσκο Ουόριορς)
 Μπομπ Κούζι (Μπόστον Σέλτικς)
 Χαλ Γκριρ (Σίρακιουζ Νάσιοναλς)
 Τομ Χάινσον (Μπόστον Σέλτικς)
 Μπέιλι Χάουελ (Ντιτρόιτ Πίστονς)

 Καλύτερη rookie πεντάδα
 Ζέλμο Μπίτι (Σαιντ Λούις Χοκς)
 Ντέιβ ΝτεΜπουσέρ (Ντιτρόιτ Πίστονς)
 Τέρι Ντίσινγκερ (Σικάγο Ζέφιρς)
 Τζον Χάβλιτσεκ (Μπόστον Σέλτικς)
 Τσετ Γουόκερ (Σίρακιουζ Νάσιοναλς)

Πλέι-οφ

Παραπομπές

Εξωτερικοί σύνδεσμοι 
Αγωνιστική περίοδος 1962-63 στο NBA.com
Περίληψη αγωνιστικής περιόδου 1962-63 στο Basketball-Reference.com